**Zmluva o poskytovaní služieb**

uzavretá v zmysle § 269 ods. 2 a nasl. zákona č. 513/1991 Zb. Obchodný zákonník v znení neskorších predpisov (ďalej len „Obchodný zákonník“)

(ďalej len „**Zmluva**“)

**Článok 1**

**Zmluvné strany**

**Objednávateľ:**

Obchodné meno: **Východoslovenský ústav srdcových a cievnych chorôb, a.s.**

Sídlo: Ondavská 8, 040 11 Košice - mestská časť Západ

IČO: 36 601 284

DIČ: 2022108704

IČ DPH: SK2022108704

Spoločnosť zapísaná v: Obchodnom registri Mestského súdu Košice, oddiel: Sa, vložka č.: 1360/V

Štatutárny orgán: MUDr. Štefan Lukačín, PhD., predseda predstavenstva

 doc. MUDr. Martin Studenčan, PhD., FESC, podpredseda predstavenstva

 MUDr. Peter Šafár, člen predstavenstva

Zodpovedný za plnenie Vladimír Mičko, manažér Odboru prevádzky

zmluvy: email: vmicko@vusch.sk, tel.: +421 55 789 1695

Bankové spojenie IBAN: SK48 0900 0000 0004 4595 2274, Slovenská sporiteľňa, a.s.

(ďalej len „**Objednávateľ**“)

a

**Dodávateľ:**

Obchodné meno: .............................................................. (podľa dokladu o oprávnení podnikať)

Sídlo: .............................................................. (podľa dokladu o oprávnení podnikať)

IČO: ...............................

DIČ: ...............................

IČ DPH: ...............................

Spoločnosť zapísaná v: ...............................................................

Štatutárny orgán: ............................................................... (podľa dokladu o oprávnení podnikať)

Bankové spojenie IBAN: ...............................................................

Tel.: ...............................

(ďalej len **„Dodávateľ**“)

(Objednávateľ a Dodávateľ ďalej spoločne aj ako **„Zmluvné strany“** alebo jednotlivo „**Zmluvná strana**“)

**Článok 2**

**Úvodné ustanovenie**

Zmluva sa uzatvára na základe výsledku nadlimitnej zákazky podľa zákona č. 343/2015 Z. z. o verejnom obstarávaní v znení neskorších predpisov (ďalej len „zákon o verejnom obstarávaní“) vyhlásenej  v Úradnom Vestníku Európskej únie a vo Vestníku verejného obstarávania, ktorej predmetom je „**Pozáručný servis USG prístrojov značky Philips**“.

**Článok 3**

**Predmet Zmluvy**

1. Predmetom tejto Zmluvy je poskytovanie služieb pozáručnej servisnej starostlivosti USG prístrojov značky Philips vo vlastníctve Objednávateľa (ďalej len „Systémy“), ktoré sú špecifikované v Prílohe č. 1 – Špecifikácia predmetu zákazky (ďalej len „Príloha č. 1“), v rozsahu a za podmienok dohodnutých touto Zmluvou.
2. Objednávateľ v rámci poskytovanej pozáručnej servisnej starostlivosti požaduje od Dodávateľa zabezpečenie a vykonávanie služieb pozáručnej servisnej starostlivosti (ďalej len „služby“) v nasledovnom rozsahu:
	1. preventívna údržba systémov v rozsahu podľa Prílohy č. 1 a termínoch určených výrobcom značky Philips resp. príslušnými právnymi predpismi, pričom táto údržba zahŕňa všetky práce s tým súvisiace, pričom:

2.1.1. za účelom vykonania preventívnej údržby si Zmluvné strany najneskôr do 30 kalendárnych dní po účinnosti Zmluvy vypracujú Plán údržby (Príloha č. 2 tejto Zmluvy), v ktorom sa dohodnú na termínoch pre preventívnu údržbu (jednotlivé termíny Zmluvné strany dohodnú tak, aby bola zabezpečená ich kontinuita),

2.1.2. zmenu týchto termínov je možné uskutočniť len vzájomnou dohodou Zmluvných strán, pričom takéto zmeny musia byť dohodnuté vždy včas, aby nebola narušená prevádzka Objednávateľa.

* 1. povinné revízie v rozsahu a intervaloch podľa platných právnych predpisov, pričom:

2.2.1. za účelom vykonania povinných revízií si Zmluvné strany do 30 kalendárnych dní po účinnosti Zmluvy vypracujú Plán revízií (Príloha č. 3 tejto Zmluvy), v ktorom sa dohodnú na termínoch vykonania revízií (jednotlivé termíny Zmluvné strany dohodnú tak, aby bola zabezpečená ich kontinuita),

2.2.2. zmenu týchto termínov je možné uskutočniť len vzájomnou dohodou Zmluvných strán, pričom takéto zmeny musia byť dohodnuté vždy včas, aby nebola narušená prevádzka Objednávateľa.

* 1. opravy systémov v prípade ich nefunkčnosti v dôsledku poruchy, resp. iného nedostatku či vady systému.
	2. dodávka nových originálnych náhradných dielov vrátane všetkých prác s tým spojených v zmysle Prílohy č. 1 (napr. montáž, výmena a pod.). Objednávateľ si vyhradzuje právo, kedykoľvek vyzvať Dodávateľa na preukázanie originality dodávaných náhradných dielov.
1. Cestovné a akékoľvek iné, resp. ďalšie náklady spojené s výkonom služieb, resp. s činnosťou servisného technika počas výkonu služieb vykonávaných sú zahrnuté v cene služieb a z tohto dôvodu nie je Dodávateľ oprávnený ich Objednávateľovi samostatne fakturovať.
2. Dodávateľ sa zaväzuje vykonávať dohodnuté služby v pracovných dňoch v čase od 07.00 hod. do 16.00 hod., okrem prípadov, ak sa Zmluvné strany písomne nedohodnú inak.
3. V prípadoch výkonu opráv, na ktoré bol Dodávateľ vopred upozornený, resp. bol požiadaný Objednávateľom, sa Dodávateľ zaväzuje:
	1. k nástupu na výkon opravy do 24 hodín od prijatia hlásenia vady/poruchy v pracovných dňoch v čase od 07:00 hod. do 16:00 hod., okrem prípadu, ak sa Zmluvné strany nedohodnú inak,
	2. k výkonu samotnej opravy (t. j. k odstráneniu vady a/alebo poruchy) najneskôr do 72 hodín od nástupu na opravu, okrem prípadov, ak je na odstránenie vady a /alebo poruchy potrebný náhradný diel alebo súčiastka, ktorej obstaranie trvá viac ako 72 hodín.
4. Objednávateľ požaduje, aby poskytnutie služieb podľa tejto Zmluvy bolo riadne zdokumentované v Servisnej správe, ktorá bude obsahovať najmä:
	1. údaj o rozsahu vykonanej služby,
	2. údaj o systéme, na ktorom sa poskytla služba,
	3. údaj o čase poskytnutia služby,
	4. dátum poskytnutia služby,
	5. podpisy zodpovedných osôb oboch Zmluvných strán.
5. Jedno vyhotovenie Servisnej správy servisný pracovník odovzdá zodpovednému zamestnancovi Objednávateľa. Vzor Servisnej správy tvorí Prílohu č. 4 tejto Zmluvy.
6. Dodávateľ sa zaväzuje vykonávať služby v dohodnutom rozsahu v súlade s touto Zmluvou, platnou legislatívou a so známymi a najnovšími technologickými poznatkami výrobcu systémov.
7. Dodávateľ sa zaväzuje poskytovať služby v najvyššej dostupnej kvalite tak, aby vyhovovali potrebám Objednávateľa a zaväzuje sa poskytovať služby s náležitou odbornou starostlivosťou a prostredníctvom osôb, ktoré majú potrebnú kvalifikáciu vrátane dokladu o preškolení výrobcom zahŕňajúci systémy, ktoré sú súčasťou tejto Zmluvy a skúseností nevyhnutných na plnenie povinností podľa tejto Zmluvy.
8. Miestom dodania služieb je sídlo Objednávateľa: Východoslovenský ústav srdcových a cievnych chorôb, a.s., Ondavská 8, 040 11 Košice - mestská časť Západ.

**Článok 4**

**Záruka za akosť servisnej služby a práva z vadného plnenia**

1. Dodávateľ zodpovedá za vady servisných služieb podľa Obchodného zákonníka a tiež poskytuje na servisné služby záruku za akosť.
2. Ak nie je v objednávke Objednávateľa podľa tejto Zmluvy stanovené inak, záručná doba na servisné práce je 3 mesiace od vykonania opravy a na dodaný materiál 6 mesiacov od vykonania opravy.
3. Vadu dodanej servisnej služby či dodaného materiálu je Objednávateľ povinný Dodávateľovi oznámiť bez zbytočného odkladu po tom, čo ich Objednávateľ mohol pri dostatočnej starostlivosti zistiť, najneskôr však v lehotách podľa bodu 2. tohto článku Zmluvy, inak právo Objednávateľa zaniká.
4. Dodávateľ za vady servisnej služby nezodpovedá v prípade, že boli spôsobené:

4.1 v dôsledku vyššej moci alebo vandalizmu alebo

4.2 inštaláciou, prevádzkou a údržbou systému v rozpore s návodom na obsluhu alebo

4.3 neoprávneným zásahom tretích osôb.

**Článok 5**

**Cena a platobné podmienky**

1. Cena za služby je dohodnutá v súlade so zákonom č. 18/1996 Z. z. o cenách v znení neskorších predpisov a vyhláškou MF SR č. 87/1996 Z. z. a je maximálna a záväzná počas platnosti tejto Zmluvy. Dodávateľ nie je oprávnený počas doby trvania tejto Zmluvy jednostranne upraviť dohodnutú cenu za služby.
2. Celková cena za poskytnuté služby za celé obdobie trvania tohto zmluvného vzťahu je uvedená v Prílohe č. 5 – Štruktúrovaný rozpočet ceny (ďalej len „Príloha č. 5“).
3. Služby budú Objednávateľom hradené formou mesačných paušálnych odmien uvedených v Prílohe č. 5. Náhradné diely, ktoré sú predmetom Položky č. 6 a Položky č. 7 Špecifikácie predmetu zákazky budú Objednávateľom hradené na základe samostatne vystavenej písomnej objednávky.
4. Maximálna výška finančných zdrojov pre náhradné diely počas celého trvania zmluvy je XXXXXXXXX EUR bez DPH (slovom: xxxxxxxxxxxx EUR), pričom Objednávateľ sa nezaväzuje k vyčerpaniu tejto sumy, nakoľko čerpanie zdrojov bude závislé výlučne na preukázanej potrebe výmeny náhradného dielu.
5. Zoznam vybraných náhradných dielov s uvedením ich jednotkových cien je uvedený v Prílohe č. 6 – Zoznam vybraných náhradných dielov (ďalej len „Príloha č. 6“). Dodávateľ pred dodaním každého náhradného dielu musí požiadať Objednávateľa o schválenie jeho ceny. V prípade, ak ponúkaná cena náhradného dielu bude vyššia ako je uvedené v Prílohe č. 6 Zmluvy a/alebo ak sa náhradný diel nenachádza v Prílohe č. 6 Zmluvy, Objednávateľ za účelom zistenia ceny náhradného dielu vykoná prieskum trhu. Obdobím, za ktoré sa budú ceny porovnávať, je obdobie 6 mesiacov bezprostredne predchádzajúcich určeniu ceny náhradného dielu, ktorý má byť predmetom písomnej objednávky Objednávateľa.
6. V prípade, ak Objednávateľ na základe prieskumu trhu zistí, že:
	1. cenová ponuka iného dodávateľa je nižšia ako ponuka Dodávateľa, Objednávateľ vyzve Dodávateľa na rokovanie o znížení ceny náhradného dielu. Ak sa Zmluvné strany na znížení ceny náhradného dielu nedohodnú, Objednávateľ je oprávnený náhradný diel zakúpiť od Dodávateľa, ktorý v prieskume trhu ponúkol nižšiu cenu náhradného dielu;
	2. nedisponuje inou ponukou ako je ponuka Dodávateľa a zároveň cena náhradného dielu nie je vyššia ako 10% oproti cene uvedenej v Prílohe č. 6 Zmluvy, Objednávateľ je oprávnený pristúpiť k vystaveniu objednávky;
	3. nedisponuje inou ponukou ako je ponuka Dodávateľa a zároveň cena náhradného dielu je vyššia o viac ako 10% oproti cene uvedenej v Prílohe č. 6 Zmluvy, Dodávateľ je povinný navýšenie ceny zdôvodniť. V prípade, ak Objednávateľ zdôvodnenie navýšenia ceny náhradného dielu príjme, pristúpi k vystaveniu objednávky. V prípade, ak Objednávateľ zdôvodnenie navýšenia ceny náhradného dielu neprijme, nepristúpi k vystaveniu objednávky a Dodávateľ nebude oprávnený náhradný diel dodať.
7. Splatnosť faktúr je 60 kalendárnych dní odo dňa ich doručenia Objednávateľovi (v zmysle §340b ods. 5 Obchodného zákonníka). Faktúry musia mať náležitosti daňového dokladu v zmysle zákona č. 222/2004 Z. z. o dani z pridanej hodnoty a musia obsahovať číslo tejto Zmluvy. Povinnou prílohou faktúr sú Servisné správy za služby vykonané v príslušnom fakturačnom období. V prípade, že faktúra nebude obsahovať uvedené náležitosti alebo povinné prílohy, Objednávateľ je oprávnený vrátiť ju Dodávateľovi na opravu alebo doplnenie. V takom prípade začne plynúť nová lehota splatnosti faktúry až doručením opravenej, resp. doplnenej faktúry Objednávateľovi.
8. V prípade poskytnutia služieb počas trvania Zmluvy v rozsahu kratšom ako je kalendárny mesiac, je Dodávateľ oprávnený fakturovať Objednávateľovi iba alikvotnú časť paušálnej odmeny, resp. platby a to za počet kalendárnych dní, počas ktorých skutočne poskytoval dohodnuté služby.
9. Úhradu platieb vykoná Objednávateľ výlučne bezhotovostne, bankovým prevodom na účet Dodávateľa na základe faktúry elektronicky doručenej Dodávateľom, a to vždy za riadne a včas poskytnuté plnenie. Dodávateľ je povinný zaslať faktúru elektronicky na e-mailovú adresu Objednávateľa: **podatelna@vusch.sk**. Za deň splnenia peňažného záväzku sa považuje deň odpísania dlžnej sumy z účtu Objednávateľa v prospech účtu Dodávateľa.
10. Dodávateľ berie na vedomie, že v prípade, ak dôjde zo strany Objednávateľa k vyradeniu niektorého z prístrojov počas trvania tejto Zmluvy, je Dodávateľ oprávnený fakturovať Objednávateľovi len takú paušálnu mesačnú odmenu, ktorá je ponížená o sumu, ktorá zodpovedala vyradenému prístroju, a to vždy k mesiacu, ktorý nasleduje po mesiaci, v ktorom Objednávateľ písomne Dodávateľovi oznámil vyradenie daného prístroja. Za týmto účelom bude Dodávateľovi spolu s písomným oznámením podľa predchádzajúcej vety, doručená aj aktualizovaná Príloha č. 5.
11. Zmluvné strany sa dohodli, že pohľadávky, ktoré vzniknú Dodávateľovi z tohto zmluvného vzťahu, Dodávateľ nie je oprávnený postúpiť tretím osobám bez predchádzajúceho súhlasu Objednávateľa. Postúpenie pohľadávok bez predchádzajúceho súhlasu Objednávateľa je neplatné. Súhlas Objednávateľa je platný len za podmienky, že bol na takýto úkon udelený predchádzajúci písomný súhlas Ministerstva zdravotníctva Slovenskej republiky.
12. V prípade, ak sa po uzatvorení tejto Zmluvy preukáže, že na relevantnom trhu existuje cena (ďalej tiež ako „nižšia cena“) za rovnaké alebo porovnateľné plnenie ako je obsiahnuté v tejto Zmluve a Dodávateľ už preukázateľne v minulosti za takúto nižšiu cenu plnenie poskytol, resp. ešte stále poskytuje, pričom rozdiel medzi nižšou cenou a cenou podľa tejto Zmluvy je viac ako 5% v neprospech ceny podľa tejto Zmluvy, zaväzuje sa Dodávateľ poskytnúť Objednávateľovi pre takéto plnenie objednané po preukázaní tejto skutočnosti dodatočnú zľavu vo výške rozdielu medzi ním poskytovanou cenou podľa tejto Zmluvy a nižšou cenou.
13. Dodávateľ je povinný bezodkladne, najneskôr však do 5 pracovných dní od zistenia nižšej ceny podľa tohto článku Zmluvy, doručiť Objednávateľovi dodatok, predmetom ktorého bude upravená cena zistená postupom podľa predchádzajúceho bodu tohto článku Zmluvy. V prípade, ak v uvedenej lehote nebude dodatok Objednávateľovi doručený, vyhradzuje si Objednávateľ právo Zmluvu vypovedať s výpovednou dobou 1 mesiac. Výpovedná doba začína plynúť od prvého dňa kalendárneho mesiaca nasledujúceho po doručení výpovede a skončí sa uplynutím posledného dňa príslušného kalendárneho mesiaca.

**Článok 6**

**Sankcie**

1. V prípade omeškania Dodávateľa so splnením niektorej povinnosti podľa tejto Zmluvy, je Objednávateľ oprávnený vyúčtovať Dodávateľovi zmluvnú pokutu vo výške 0,05 % z ročnej ceny služieb servisnej starostlivosti za každý deň omeškania.
2. V prípade omeškania Objednávateľa s úhradou faktúry je Dodávateľ oprávnený účtovať úrok z omeškania maximálne vo výške 0,05 % z dlžnej čiastky za každý deň omeškania.
3. Uhradením zmluvnej pokuty nezaniká nárok Objednávateľa na náhradu škody.

Článok 7

Osobitné ustanovenia

* 1. Zmluvné strany sa zaväzujú oznámiť si navzájom akékoľvek zmeny údajov dôležitých pre bezproblémové plnenie Zmluvy, a to najmä údajov uvedených v úvode tejto Zmluvy.
	2. Dodávateľ sa zaväzuje, že:
1. nevyužije akékoľvek informácie, ktoré zistí alebo s prihliadnutím na okolnosti by mohol zistiť pri plnení predmetu tejto Zmluvy vo svoj prospech, ani v prospech tretích osôb, počas trvania tohto zmluvného vzťahu, a ani po ukončení platnosti tejto Zmluvy,
2. informácie a podklady poskytnuté Objednávateľom alebo tretími osobami pre plnenie predmetu tejto Zmluvy nepoužije na iný účel ako je plnenie tejto Zmluvy.
	1. Osobné údaje dotknutých osôb, ktoré sú súčasťou tejto Zmluvy sú spracúvané Objednávateľom na vopred vymedzený účel v súlade s Nariadením Európskeho parlamentu a Rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov a zákona NR SR č. 18/2018 Z. z. o ochrane osobných údajov a o zmene a doplnení niektorých zákonov. Bližšie informácie sú uvedené na webovom sídle Objednávateľa: [www.vusch.sk](http://www.vusch.sk).
	2. Dodávateľ je povinný podľa nariadenia Európskeho parlamentu a Rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) dodržiavať mlčanlivosť o osobných údajoch, ako aj o všetkých skutočnostiach, o ktorých sa dozvedel pri vykonávaní činností vyplývajúcich z tejto Zmluvy. Zároveň je povinný o tejto povinnosti preukázateľne poučiť aj svojich zamestnancov. Povinnosť zachovávať mlčanlivosť platí aj po skončení trvania Zmluvy. V opačnom prípade Objednávateľovi zodpovedá za škodu, ktorá mu vznikla porušením tejto povinnosti.
	3. Dodávateľ sa zaväzuje dodržiavať etické zásady Objednávateľa uvedené v Etickom kódexe obchodných partnerov spoločnosti Východoslovenský ústav srdcových a cievnych chorôb, a.s. (ďalej len "Etický kódex") zverejnenom na webovom sídle Objednávateľa [www.vusch.sk](http://www.vusch.sk)/eticky-kodex/, pričom v prípade zistenia, že Dodávateľ Etický kódex porušuje, je Objednávateľ oprávnený Zmluvu v 1-mesačnej výpovednej lehote vypovedať. Výpovedná lehota začína plynúť prvým kalendárnym dňom mesiaca, nasledujúcom po mesiaci, v ktorom bola písomná výpoveď Objednávateľa doručená Dodávateľovi a skončí sa uplynutím posledného kalendárneho dňa príslušného mesiaca.

Článok 8

**Vyššia moc**

1. Zmluvné strany sú zbavené zodpovednosti za čiastočné alebo úplné neplnenie zmluvných povinností podľa tejto Zmluvy v prípade, že toto neplnenie je v dôsledku vyššej moci. Pre účely tejto Zmluvy sa za vyššiu moc považujú prípady, ktoré nie sú závislé, ani ich nemôžu ovplyvniť Zmluvné strany, a to najmä podľa ústavného zákona č. 227/2002 Z. z. o bezpečnosti štátu v čase vojny, vojnového stavu, výnimočného stavu a núdzového stavu v znení neskorších predpisov.

2. Zmluvná strana, ktorá sa odvolá na vyššiu moc, je povinná to oznámiť druhej Zmluvnej strane najneskôr do 5 kalendárnych dní od vzniku tejto skutočnosti a môže požiadať o prípadnú úpravu podmienok Zmluvy.

3. Na požiadanie Zmluvnej strany, ktorej boli avizované okolnosti vyššej moci, je povinný oznamovateľ predložiť hodnoverný dôkaz.

1. Ak nedôjde k dohode, má Zmluvná strana, ktorej boli avizované okolnosti vyššej moci, právo odstúpiť od tejto Zmluvy.

Článok 9

Subdodávky

1. V prípade, ak Dodávateľ zabezpečuje časť plnenia predmetu Zmluvy prostredníctvom svojich subdodávateľov, zodpovedá za riadne plnenie predmetu Zmluvy tak, akoby ho zabezpečil v celom rozsahu sám.
2. Dodávateľ garantuje spôsobilosť subdodávateľov pre plnenie predmetu Zmluvy.
3. Dodávateľ je povinný Objednávateľovi oznámiť akúkoľvek zmenu údajov o subdodávateľovi. Za týmto účelom je povinný najneskôr v deň, ktorý predchádza dňu účinnosti akejkoľvek zmeny údajov o subdodávateľovi, aktualizovať znenie Prílohy č. 7 tejto Zmluvy – Zoznam známych subdodávateľov a doručiť ju Objednávateľovi spolu s písomným oznámením, v ktorom uvedie všetky podrobnosti týkajúce sa zmeny údajov o subdodávateľovi, pričom Zmluvné strany sa zároveň výslovne dohodli, že pre prijatie takejto zmeny sa nevyžaduje uzavretie samostatného písomného dodatku.
4. Dodávateľ má právo na zmenu resp. na doplnenie nového subdodávateľa vo vzťahu k plneniu predmetu Zmluvy, ktorého sa táto Zmluva týka.
5. Ak Dodávateľ zmení, resp. doplní nového subdodávateľa je povinný najneskôr v deň, ktorý predchádza dňu účinnosti tejto zmeny aktualizovať znenie Prílohy č. 7 tejto Zmluvy a doručiť ju Objednávateľovi spolu s písomným oznámením, v ktorom uvedie všetky podrobnosti týkajúce sa zmeny, resp. doplnenia nového subdodávateľa, pričom Zmluvné strany sa zároveň výslovne dohodli, že pre prijatie zmeny, resp. doplnenie nového subdodávateľa sa nevyžaduje uzavretie samostatného písomného dodatku. Nedodržanie povinností stanovených Dodávateľom týmto ustanovením Zmluvy sa považuje za podstatné porušenie zmluvných podmienok Dodávateľom a zakladá právo Objednávateľa odstúpiť od tejto Zmluvy. Dodávateľ je zároveň povinný nahradiť škodu, ktorá vznikla Objednávateľovi porušením tejto povinnosti.
6. V prípade zistenia, že subdodávateľ počas trvania tejto Zmluvy nie je v súlade s ust. § 11 ods.1 zákona o verejnom obstarávaní zapísaný v Registri partnerov verejného sektora je Objednávateľ oprávnený od tejto Zmluvy odstúpiť.
7. Dodávateľ je povinný na požiadanie Objednávateľa predložiť všetky zmluvy uzavreté so subdodávateľmi v súvislosti s plnením podľa tejto Zmluvy.

**Článok 10**

**Poistenie zodpovednosti za škodu**

1. Dodávateľ je povinný mať počas trvania tejto Zmluvy uzatvorenú zmluvu o poistení prevádzkovej zodpovednosti s poistným krytím minimálne vo výške ceny za služby pozáručnej servisnej starostlivosti a to za celé obdobie trvania tejto Zmluvy. Poistenie musí zahŕňať najmä poistenie zodpovednosti za škodu spôsobenú v súvislosti s poskytovaním služieb pozáručnej servisnej starostlivosti v rozsahu poskytovanom podľa tejto Zmluvy vrátane zodpovednosti za škodu spôsobenú vadným výrobkom.
2. Dodávateľ je povinný preukázať Objednávateľovi existenciu platnej poistnej zmluvy bezprostredne po uzavretí tejto Zmluvy. Účinnosť tejto Zmluvy nastane až po predložení uvedenej poistnej zmluvy.

Článok 11

Trvanie a ukončenie zmluvného vzťahu

1. Zmluva sa uzatvára na dobu určitú, na obdobie 24 kalendárnych mesiacov od nadobudnutia účinnosti tejto Zmluvy.
2. Pred uplynutím dohodnutej doby trvania zmluvného vzťahu je možné ukončiť Zmluvu:
	1. písomnou dohodou Zmluvných strán podpísanou oboma Zmluvnými stranami k dátumu stanovenému v tejto písomnej dohode,
	2. písomným odstúpením od Zmluvy z dôvodov uvedených v tejto Zmluve alebo ak druhá Zmluvná strana nesplnila riadne a včas svoje záväzky podľa tejto zmluvy a ak k náprave nedošlo v dodatočne poskytnutej lehote 30 kalendárnych dní od doručenia písomného upozornenia zaslaného druhou Zmluvnou stranou. Odstúpenie od Zmluvy je účinné dňom doručenia písomného odstúpenia od Zmluvy druhej Zmluvnej strane a týmto dňom Zmluva zaniká,
	3. písomnou výpoveďou niektorej zo Zmluvných strán, aj bez udania dôvodu. Výpovedná doba je 3 mesiace a začína plynúť prvým dňom mesiaca nasledujúceho po mesiaci, v ktorom bola výpoveď doručená druhej Zmluvnej strane.

**Článok 12**

**Záverečné ustanovenia**

1. Zmluva nadobúda platnosť dňom jej podpisu oboma Zmluvnými stranami a účinnosť prvým dňom nasledujúcim po dni jej zverejnenia v Centrálnom registri zmlúv. Zmluva nebude zverejnená v Centrálnom registri zmlúv skôr, ako bude doručený doklad v súlade s článkom 10. tejto Zmluvy.
2. Jednotlivé ustanovenia tejto zmluvy môžu meniť byť menené, dopĺňané alebo zrušené iba v prípade, ak nebudú v rozpore s platnými všeobecne záväznými právnymi predpismi (najmä zákona o verejnom obstarávaní), písomnou formou po vzájomnej dohode Zmluvných strán formou očíslovaných dodatkov, ktoré budú podpísané Zmluvnými stranami a budú tvoriť neoddeliteľnú súčasť tejto Zmluvy.
3. Právne vzťahy Zmluvných strán založené touto Zmluvou, ak ich Zmluva výslovne neupravuje inak, sa riadia príslušnými ustanoveniami Obchodného zákonníka a ostatných platných právnych predpisov Slovenskej republiky.
4. V prípade, ak niektoré ustanovenia tejto Zmluvy sú neplatnými už v čase jej uzavretia, alebo ak sa stanú neplatnými neskôr po uzavretí Zmluvy, nie je tým dotknutá platnosť ostatných ustanovení Zmluvy. Namiesto neplatných ustanovení tejto Zmluvy sa použijú ustanovenia Zmluvy, ktoré sú obsahom a účelom najbližšie obsahu a účelu tejto Zmluvy.
5. Zmluvné strany sa zaväzujú, že všetky spory vyplývajúce zo Zmluvy sa budú riešiť predovšetkým formou dohody. Zmluvné strany sa dohodli, že vzťahy vzniknuté medzi nimi na základe Zmluvy sa budú riadiť právnym poriadkom Slovenskej republiky. Prípadné spory, o ktorých sa Zmluvné strany nedohodnú, budú postúpené na rozhodnutie vecne a miestne príslušného súdu Slovenskej republiky.
6. Zmluva je vyhotovená v piatich vyhotoveniach, pričom Dodávateľ dostane dve vyhotovenia a Objednávateľ tri vyhotovenia.
7. Neoddeliteľnou súčasťou tejto Zmluvy sú jej prílohy:

Príloha č. 1 – Špecifikácia predmetu zákazky

Príloha č. 2 – Plán údržby

Príloha č. 3 – Plán revízií

Príloha č. 4 – Servisná správa (vzor)

Príloha č. 5 – Štruktúrovaný rozpočet ceny

Príloha č. 6 – Zoznam vybraných náhradných dielov

Príloha č. 7 – Zoznam všetkých známych subdodávateľov

|  |  |  |
| --- | --- | --- |
| V Košiciach dňa \_\_\_\_\_\_\_\_\_\_\_\_\_\_\_Objednávateľ: |  | V \_\_\_\_\_\_\_\_\_\_\_\_\_\_\_\_\_\_\_ dňa \_\_\_\_\_\_\_\_\_\_\_\_\_\_\_Dodávateľ: |
| **Východoslovenský ústav srdcových** **a cievnych chorôb, a.s.**MUDr. Štefan Lukačín, PhD.predseda predstavenstva |  | **Obchodné meno**Meno a priezvisko štatutárneho orgánuFunkcia |
| **Východoslovenský ústav srdcových** **a cievnych chorôb, a.s.**doc. MUDr. Martin Studenčan, PhD., FESC podpredseda predstavenstva |  |  |